《友人自临川来携庾台赵先生与曾丈诸葛帐干丈》
宋代·利登

先生学者师，文笔峭如山。
有时骋奇怪，倒引天上泉。
达观古有作，奇探今孰贤。
我亦颇自我，种芝东来阡。
笑倚央境月，冷歌松下烟。
陆耘秀新插，水捕排旧筌。
闻师有紫书，愿启黄笈传。
三月下汝江，支离拜师前。
归来凤冈上，藉兰潄潺湲。
服师双麟芝，至今腹果然。

作者简介：利登（生卒年不详）字履道，号碧涧，南城（今属江西）人，一说金川（今属四川）人。